पाएं अपने शहर की ताज़ा ख़बरें और फ्री ई-पेपरडाउनलोड करें
वनांचल क्षेत्र कुकदूर में बुधवार को 69 लोगों की जांच में 21 नए पॉजिटिव मिले हैं। सामुदायिक स्वास्थ्य केंद्र कुकदूर में 33 लोगों की कोरोना जांच में 18 की रिपोर्ट पॉजिटिव आई है। इसमें एक ही परिवार के 12 सदस्य और उनमें एक 2 माह की बच्ची भी शामिल है।
वहीं पोलमी चेकपोस्ट पर 36 एंटीजन जांच हुआ, जिसमें 3 पॉजिटिव मिले हैं। अस्पताल की मेडिकल ऑफिसर ने बताया कि क्षेत्र में संक्रमण के बढ़ते दर को देखते हुए अब क्षेत्र में लोगों को विशेष सावधानी बरतनी चाहिए। वे अनावश्यक घरों से न निकले। यदि निकले तो मास्क और सैनिटाइजर का उपयोग करें।
डॉक्टर ने बताया कि स्टाफ की कमी के कारण कुकदुर में कांटेक्ट ट्रेसिंग की टीम नहीं बनी है। इसलिए पॉजिटिव मरीजों को यह सलाह दी जाती है कि जो भी उनके कांटेक्ट में है, वह स्वतः अस्पताल आकर कोरोना की जांच करा लें। लेकिन लोग आ नहीं रहे हैं। लापरवाही का ही नतीजा है कि क्षेत्र में कोरोना का संक्रमण बढ़ता ही जा रहा है ।
फीवर क्लीनिक बंद, निजी प्रैक्टिशनर से करा रहे जांच
कुकदूर में फीवर क्लीनिक बंद है, जिसके चलते वनांचल के लोग अप्रशिक्षित निजी चिकित्सकों से इलाज करवा रहे हैं। स्टाफ की कमी के कारण फीवर क्लीनिक बंद कर दिया गया है। क्षेत्र में बुखार, खांसी और सर्दी से पीड़ित लोग जांच नहीं करवाकर गांव में ही निजी अप्रशिक्षित चिकित्सकों से इलाज करवा रहे हैं, जिसके चलते संक्रमण फैलने का खतरा बना हुआ है। मौसम बदलने के साथ ही लगभग सभी गांव में खांसी, सर्दी और बुखार के मरीजों की संख्या बढ़ी है। लोग जांच न करवाकर अपने मन से दवा ले रहे हैं या गांव के निजी अप्रशिक्षित चिकित्सकों से इलाज करवा रहे हैं। कुछ मरीज तो ठीक हो जा रहे हैं। वहीं कई की हालत भी बिगड़ रही है मौत होने से कोरोना होने की पुष्टि नहीं हो रही है।
कोरोना के 23 एक्टिव केस, सभी होम आइसोलेट
इधर ग्राम कुई में कोरोना के 23 एक्टिव केस हैं। सभी मरीज घर में रहकर कोरोना से संघर्ष कर रहे हैं। गांव को कंटेनमेंट जोन घोषित किया गया है। नियमानुसार होम आइसोलेशन में रहने वाले लोगो के घरों में होम आइसोलेशन की तख्ती लगा करके उस मोहल्ले में कांटेक्ट ट्रेसिंग होना था। ताकि संक्रमण को फैलने से रोका जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva bho_Deva hin_Deva zho_Hant eng_Latn